ROMANIA

JUDEȚUL MUREȘ Vizat

COMUNA ACĂȚARI Secretar general

PRIMAR Jozsa Ferenc

 **P R O I E C T**

**HOTĂRÂREA NR.**

din iunie 2024

privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș - Zona 1 Sînpaul

Consiliul local al comunei Acățari

Văzând Referatul de aprobare nr.4448/21.06.2024 al Primarului comunei Acățari, Raportul de specialitate al Serviciului Financiar contabil și resurse umane nr.4453/21.06.2024, precum şi avizul comisiilor de specialitate,

Având în vedere dispoziţiile art.8 alin.(3), lit. „d^1”, ale art.10 alin.(4) - (5), art.22 alin.(1) și (3), art.29, art.30 și art.32 alin.(3) din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare,

În temeiul prevederilor art.6 alin.(1) – lit.„e”, „h” şi „j”, art.7 și art.12 alin.(2) ale Legii nr.101/2006 serviciului de salubrizare a localităţilor, cu modificările şi completările ulterioare, art. 104 alin. 1 lit. c) din Legea nr. 98/2016 privind achizițiile publice

Potrivit reglementărilor art.16 alin.(2) lit.q), alin.(3) lit. c), e), f) și g), precum şi ale art. 19 alin. (4), coroborate cu art. 20 din Statutul Asociației de Dezvoltare Intercomunitară (ADI) „Ecolect Mureş”,

În considerarea prevederilor art.13 alin.(3) din Contractul de asociere încheiat între toate unitățile administrativ-teritoriale din Județul Mureș,

Având în vedere avizarea Documentației de delegare a gestiunii activităţilor de colectare şi transport a deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, componente ale serviciului de salubrizare al Județului Mureș - zona 1 Sînpaul,

În temeiul dispozițiilor art.129 alin.(1) si ale alin.(2) lit.„d”, coroborate cu cele ale alin.(7) lit.„n”, precum și cele ale art.139 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

**P r o p u n e :**

**Art.1.** Se avizează Documentația de delegare temporară - până la finalizarea procedurii de atribuire prin licitație deschisă, a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș - Zona 1 Sînpaul, prevăzută în anexa care face parte integrantă din prezenta hotărâre.

**Art.2. (1)** Se aprobă inițierea procedurii de atribuire prin negociere fără publicarea prealabilă a unui anunţ de participare a contractului de delegare temporară a gestiunii serviciilor prevăzute la art.1.

**(2)** Durata gestiunii delegate prevăzute la alin.(1) este estimată la 18 luni.

**Art.3.** Se mandatează Primarul comunei Acățari , să voteze în Adunarea Generală a Asociaților ADI „Ecolect Mureş Documentația de delegare a gestiunii activităţilor de colectare şi transport a deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, componente ale serviciului de salubrizare al Județului Mureș - zona 1 Sînpaul - avizată conform art.1 din prezenta hotărâre.

**Art.4.** (1) Se împuternicește Asociaţia de Dezvoltare Intercomunitară „Ecolect Mureş” să desfăşoare în numele şi pe seama comunei Acățari delegarea temporară a gestiunii serviciului de salubrizare corespunzător activităților menționate la art.2 în cadrul sistemului – parte a documentației avizate conform art.1.

(2) În sensul alin.(1), ADI „Ecolect Mureş” va putea să realizeze și să decidă asupra oricăror modificări de formă și/sau de conținut în legătură cu documentația de atribuire pentru procedura atribuire negociere fără publicare prealabilă a unui anunț de participare prevăzută la art. 1, fără a mai fi necesară o nouă aprobare din partea Consiliului local. Excepție fac situațiile în care vor exista modificări ale documentației de atribuire cu impact financiar. În acest caz, va fi necesară o nouă aprobare din partea Consiliului local, în calitate de autoritate deliberativă.

**Art.5.** Se mandatează ADI „Ecolect Mureş”, prin Directorul executiv, să semneze contractul de delegare cuprins în documentația aprobată conform art.1.

**Art.6.** Prezenta hotărâre se comunică Asociaţiei de Dezvoltare Intercomunitară „Ecolect Mureş”, care va supune aprobării în Adunarea Generală a Asociaților, Documentația de delegare a gestiunii activităţilor de colectare şi transport a deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, componente ale serviciului de salubrizare al Județului Mureș - zona 1 Sînpaul, avizată conform art. 1, şi răspunde de aducerea ei la îndeplinire.

 Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

##  Nr. 4448/ 21 iunie 2024

**Referat de aprobare**

privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș - Zona 1 Sînpaul

Toate unităţile administrativ - teritoriale din judeţul Mureş s-au asociat în scopul implementării Proiectului de investiţii „Sistem de Management Integrat al Deşeurilor Solide din judeţul Mureş” (SMIDS), finanţat de Uniunea Europeană prin Fondul European de Dezvoltare Regională (FEDR).

În prezent activităţile specifice serviciului de salubrizare în județul Mureș sunt organizate şi se desfăşoară pe baza unui Regulament, care a fost aprobat de către cele 102 unități administrativ-teritoriale din județ, inclusiv de Judeţul Mureş, cât și de către Adunarea Generală ADI Ecolect Mureș prin care sunt stabilite principiile şi condiţiile de funcţionare ţinând seama de obiectivul principal urmărit, acela al protecţiei sănătăţii cetăţenilor şi a mediului împotriva efectelor dăunătoare generate de colectarea, transportul, tratarea, reciclarea şi/sau depozitarea deşeurilor municipale.

Totodată, toate cele 102 UAT din Județul Mureș împreună cu acesta, au încheiat un contract de asociere prin care și - au stabilit scopul, obiectivele, durata colaborării, precum şi drepturile şi obligaţiile lor, reglementate şi asumate în vederea implementării SMIDS Mureş.

Astfel, în secţiunea 3 din acest contract de asociere, intitulată *„Delegarea gestiunii serviciilor comunitare de utilităţi publice în domeniul salubrizării localităţilor”*, la art.11 se stabileşte care sunt serviciile publice de interes local, aflate în responsabilitatea consiliilor locale şi se statuează că, pentru aceste servicii părţile optează pentru gestiunea delegată care urmează a fi efectuată de către ADI Ecolect Mureş, *„în baza unui mandat special dat de fiecare consiliu local în parte, în condiţiile legii, zonal pentru unităţile administrativ - teritoriale arondate unei staţii de transfer/sortare/compostare/tratare mecano – biologică/depozit”,* împreună aşa cum sunt acestea arondate la cele 7 zone ale judeţului, prin anexa la contractul de asociere.

La data de 18.10.2022 a fost atribuit Contractul nr. 3248 privind delegarea gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș din cadrul sistemului de management integrat al deșeurilor municipale solide din județul Mureș (SMIDS Mureș) zona 1 Sânpaul, fiind încheiat pentru o perioadă de 18 luni, conform art. 3 alin. (1) din Contract (negociere fără publicare prealabilă a unui anunț de participare).*”*;

Având în vedere ajungerea la maturitatea a contractului actual, este necesară organizarea unei proceduri de atribuire în baza Legii achizițiilor publice nr. 98/2016, cu modificările și completările ulterioare, completată de Legea nr. 51/2006 a serviciilor comunitare de utilități publice, republicată, și Legea nr. 101/2006 a serviciului de salubrizare a localităților, republicată, respectiv conform Ordinului președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare;

De la momentul ajungerii la maturitate a contractului, a fost necesară actualizarea Regulamentului Județean al Serviciului de Salubrizare, pentru a fi armonizat cu legislația națională. Totodată, au existat impedimente în acest sens pentru finalizarea actului local de reglementare, întrucât în anul 2023 sistemul SMIDS finanțat din fonduri nerambursabile a ajuns la maturitate. În același timp, în urma ultimelor modificări legislative, legiuitorul a instituit obligația, conform art. 15 din Legea nr. 101/2006 cu modificările și completările ulterioare, ca în cazul proiectelor de investiții în sistemele județene de management integrat al deșeurilor finanțate din fonduri europene nerambursabile, delegarea activităților de salubrizare prevăzute la art. 2 alin. (3) lit. a) și c)-j) se realizează numai de către asociațiile de dezvoltare intercomunitară, inclusiv pentru activitățile de salubrizare care se prestează prin intermediul stațiilor și instalațiilor de tratare a deșeurilor înregistrate în domeniul public al județului, dacă județul este membru în asociația de dezvoltare intercomunitară.

Toate aceste modificări de ordin legislativ, cu privire la delegarea activităților de salubrizare, a însemnat o întârziere în actualizarea Regulamentului Serviciului Public de Salubrizare și, implicit, a delegării contractelor în condiții normale de desfășurare, respectiv prin organizarea unor proceduri de atribuire conform Legii nr. 98/2016.

Totodată, prin proiectul de act administrativ anexat prezentei, propunem şi acordarea mandatului special reprezentantului autorităţii, în vederea votării în AGA ADI „Ecolect Mureş” a procedurii de negociere fără publicare prealabilă a unui anunț de participare în vederea atribuirii contractului de delegare a gestiunii activităţilor de colectare şi transport a deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat - zona 1 Sînpaul .

Faţă de considerentele mai sus arătate supunem spre aprobare proiectul de act administrativ anexat prezentei.

Primar,

Osvath Csaba

\_\_\_\_\_\_\_\_\_\_\_\_\_\_\_\_

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

##  Nr. \_\_\_\_\_\_\_/ 21 iunie 2024

**RAPORT DE SPECIALITATE**

privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș - Zona 1 Sînpaul

La data de 18.10.2022 a fost atribuit Contractul nr. 3248 privind delegarea gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș din cadrul sistemului de management integrat al deșeurilor municipale solide din județul Mureș (SMIDS Mureș) zona 1 Sânpaul, fiind încheiat pentru o perioadă de 18 luni, conform art. 3 alin. (1) din Contract (negociere fără publicare prealabilă a unui anunț de participare). Contractul a fost atribuit cu respectarea prevederilor Legii nr. 98/2016 privind achizițiile publice, cu modificările și completările ulterioare, coroborat cu H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare.

Concomitent s-a organizat procedura de licitație deschisă pentru atribuirea *Contractului de delegare a gestiunii activităţilor de colectare şi transport a deșeurilor municipale şi a altor fluxuri de deșeuri, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș) – zona 1 Sânpaul”*, anunț de participare nr CN1048004, publicat la data de 08.10.2022 în platforma SEAP.

Până la data limită de depunere a ofertelor, s-a depus o singură ofertă. Însă, în urma evaluării ofertei, comisia de evaluare a constatat că oferta este inacceptabilă, conform raportului procedurii nr. 1999 din 12.04.2023. Astfel, în urma aplicării prevederilor art. 212 alin. (1) lit. a) din Legea nr. 98/2016 privind achizițiile publice, cu modificările și completările ulterioare, comisia a luat decizia ca procedura de atribuire a contractului de achiziție să fie anulată, întrucât nu a fost depusă nicio ofertă admisibilă.

Având în vedere modificările de ordin legislativ, cu privire la delegarea activităților de salubrizare, ce a însemnat o întârziere în actualizarea Regulamentului Serviciului Public de Salubrizare și, implicit, a delegării contractelor în condiții normale de desfășurare, precum și faptul că, legiuitorul a instituit obligația, conform art. 15 din Legea nr. 101/2006 cu modificările și completările ulterioare, ca în cazul proiectelor de investiții în sistemele județene de management integrat al deșeurilor finanțate din fonduri europene nerambursabile, delegarea activităților de salubrizare prevăzute la art. 2 alin. (3) lit. a) și c)-j) se realizează numai de către asociațiile de dezvoltare intercomunitară, inclusiv pentru activitățile de salubrizare care se prestează prin intermediul stațiilor și instalațiilor de tratare a deșeurilor înregistrate în domeniul public al județului, dacă județul este membru în asociația de dezvoltare intercomunitară.

Totodată nu se justifică prelungirea contractului nr. 3248/18.10.2022, care a ajuns la maturitate și este necesară și este necesară asigurarea continuității serviciului de colectare și transport deșeuri în zona 1 Sîmpaul de colectare SMIDS Mureș.

Potrivit documentației de atribuire, procedura de atribuire este de negociere fără publicare prealabilă în condițiile prevăzute de art.104 alin.(1) lit. c) din Legea nr.98/2016 privind achizițiile publice ca o măsură absolut necesară, atunci când, termenele pentru procedurile de licitaţie deschisă nu pot fi respectate.

Luând în considerare strategia de contractare și prevederile art.104 alin.(4) din Legea 98/2016 potrivit căruia ”autoritatea contractantă nu are dreptul de a stabili în documentele achiziției durata contractului pe o perioadă mai mare decât cea necesară pentru a face faţă situaţiei neprevăzute care a determinat aplicarea procedurii de negociere fără publicarea prealabilă a unui anunţ de participare”, s-a stabilit o durată a delegării de 18 luni.

Conform prevederilor art.6 alin.(3) din OUG nr.98/2017, cu modificările și completările ulterioare, procedura de negociere fără publicare prealabilă organizată în baza prevederilor art.104 alin.(1) lit.c) din Legea nr.98/2016, cu modificările și completările ulterioare, este exceptată de la controlul ex-ante exercitat de ANAP.

Având în vedere cele prezentate, propunem spre dezbatere și aprobare, *proiectul de hotărâre privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor - Zona 1 Sînpaul..*

Secretar general,

 Jozsa Ferenc